**ΕΛΛΗΝΙΚΗ ΔΗΜΟΚΡΑΤΙΑ**



**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ** ΑΝΑΡΤΗΤΕΑ ΣΤΟ ΔΙΑΔΙΚΤΥΟ

**ΣΧΟΛΗ ΕΦΑΡΜΟΣΜΕΝΩΝ ΟΙΚΟΝΟΜΙΚΩΝ**

**ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ**

**ΚΟΣΜΗΤΕΙΑ**

Πληροφορίες: Σωτήριος Νταλαγιώργος Αθήνα 24 Ιουνίου 2020

Ταχ. Δ/νση: Ιερά Οδός 75, 11855, Αθήνα Αριθ. Πρωτ.: 66

Τηλ.: 210 529-4710

e-mail: [skn@aua.gr](mailto:skn@aua.gr) **Προς**: Τα μέλη ΔΕΠ, του Τμήματος Αγροτικής Οικονομίας και Ανάπτυξης

ΚΟΙΝΟΠΟΙΗΣΗ

- Πρυτανεία

- Γραμματεία Συγκλήτου

- Διεύθυνση Διοικητικού

- Τμήμα Δικτύων - Διαδικτύου

**ΠΡΟΚΗΡΥΞΗ ΕΚΛΟΓΩΝ**

**Για την ανάδειξη Προέδρου και Αναπληρωτή Προέδρου του Τμήματος Αγροτικής Οικονομίας και Ανάπτυξης, του Γεωπονικού Πανεπιστημίου Αθηνών**

O Κοσμήτορας της Σχολής Εφαρμοσμένων Οικονομικών και Κοινωνικών Επιστημών του Γεωπονικού Πανεπιστημίου Αθηνών λαμβάνοντας υπόψη:

1. Τις διατάξεις του Άρθρου 23 του Νόμου 4485/2017
2. Τις διατάξεις του Άρθρου 97 του Νόμου 4692/2020
3. Τις διατάξεις της Παραγράφου 2 του Άρθρου 114 του Νόμου 4692/2020
4. Την με αριθ. 77561/Z1/22.06.2020 Κοινή Υπουργική Απόφαση των Υπουργών Παιδείας & Θρησκευμάτων και Επικρατείας

**ΠΡΟΚΗΡΥΣΣΕΙ:**

Εκλογές για την ανάδειξη ***Προέδρου και Αναπληρωτή*** του **Τμήματος Αγροτικής Οικονομίας και Ανάπτυξης** με διετή θητεία (από 1 Σεπτεμβρίου 2020 έως 31 Αυγούστου 2022) Ημερομηνία διεξαγωγής των εκλογών ορίζεται η ***13η Ιουλίου 2020,*** ημέρα Δευτέρα***, από ώρα 10:15 πμ. έως 14:15 μμ.***

Σε περίπτωση που κανείς από τους υποψηφίους δεν συγκεντρώσει την απόλυτη πλειοψηφία των εγκύρων ψηφοδελτίων, για κάποια από τις δύο ή και για τις δύο θέσεις, η επαναληπτική ψηφοφορία θα πραγματοποιηθεί την **Τρίτη 14 Ιουλίου 2020**, ***από ώρα 10:15 πμ. έως 14:15 μμ.***

Η ψηφοφορία για την εκλογή Προέδρου και Αναπληρωτή Προέδρου είναι άμεση και μυστική. Η εκλογική διαδικασία διεξάγεται αποκλειστικά μέσω ηλεκτρονικής ψηφοφορίας σε εργάσιμη ημέρα, έτσι ώστε να είναι δυνατή η διεξαγωγή επαναληπτικής ψηφοφορίας την ακριβώς επομένη εργάσιμη ημέρα και την ίδια ώρα.

Οι ενδιαφερόμενοι για τη θέση του Προέδρου και του Αναπληρωτή Προέδρου που πληρούν τις προϋποθέσεις, (Ν. 4485/04.08.2017, άρθρο 23, παρ. 1), καλούνται να υποβάλουν την **υποψηφιότητά** τους στη Γραμματεία της Κοσμητείας μέχρι την **6*/7/2020***, ***ημέρα Δευτέρα*** και ώρα ***14:00 μμ.***

*Όργανο Διενέργειας Εκλογών είναι τριμελής Κεντρική Εφορευτική Επιτροπή, με ισάριθμους αναπληρωτές, η οποία θα οριστεί τουλάχιστον πέντε (5) εργάσιμες ημέρες πριν από την ημέρα της ψηφοφορίας και θα αποτελείται από μέλη Δ.Ε.Π. του Τμήματος.*

Η παρούσα προκήρυξη να αναρτηθεί στην Ιστοσελίδα του Ιδρύματος, καθώς και του Τμήματος Αγροτικής Οικονομίας και Ανάπτυξης και ***να σταλεί μέσω ηλεκτρονικού ταχυδρομείου σε όλα τα μέλη ΔΕΠ του Τμήματος* Αγροτικής Οικονομίας και Ανάπτυξης**

**Ο ΚΟΣΜΗΤΟΡΑΣ ΤΗΣ ΣΧΟΛΗΣ**

**(Υπογραφή\*)**

**ΚΩΝΣΤΑΝΤΙΝΟΣ ΤΣΙΜΠΟΥΚΑΣ**

ΚΑΘΗΓΗΤΗΣ

\*Η υπογραφή έχει τεθεί στο πρωτότυπο που διατηρείται στο αρχείο της Γραμματείας της Κοσμητείας